*Класификация на информацията*

*Ниво 0, TLP - WHITE*

**ОДОБРЯВАМ:....................................**

**Кирил Вътев**

**Министър на земеделието и храните**

**П Р О Т О К О Л № 9**

от 04.01.2024 год.

от заседание на тръжна комисия, определена със заповед № РД-04-125/ 29.12.2023 год.

на Директора на Областна дирекция „Земеделие” - Хасково

Днес, 04.01.2024 год. от 15:30 часа, в сградата на Областна дирекция “Земеделие” - Хасково, пл. „Свобода” № 5, ет.3, на основание чл.56л, ал.6 от Правилника за прилагане на Закона за собствеността и ползването на земеделските земи /ППЗСПЗЗ/, назначената със заповед № РД-04-125/ 29.12.2023 год. на Директора на Областна дирекция “Земеделие” – Хасково комисия в състав:

Председател: Стефка Ковачева – главен директор на ГД „АР“ при ОД „Земеделие“ - Хасково

Секретар: Радосвета Демирева – главен юрисконсулт в ОД „Земеделие” - Хасково

Членове: Мария Борисова – главен експерт в ГД „АР“ в ОД „Земеделие” - Хасково

се събра във връзка с провеждането на общ търг с тайно наддаване, в който могат да участват всички заинтересовани лица, за придобиване право на собственост по реда на чл. 27, ал. 8 от ЗСПЗЗ на недвижими имоти - частна държавна собственост на територията на област Хасково, както следва:

|  |  |  |  |  |  |  |
| --- | --- | --- | --- | --- | --- | --- |
| Стопански двор,  землище, община | № на имот | площ на  имота | съседи на  имота | начална  тръжна цена /лева/ | депозит  /лева/ | разходи по чл.56ш, ал.1, т.2 от ППЗСПЗЗ  /лева/ |
| Стопански двор  в строителните граници на  с. Капитан Андреево, общ. Свиленград | ПИ 36110.501.5203 по КККР на с. Капитан Андреево, общ. Свиленград | 2,262 дка | 36110.501.5204  36110.501.9002  36110.501.5202  36110.28.58 | 81 450,00 | 8 145,00 | 270,00 |
| Стопански двор  в строителните граници на  с. Капитан Андреево, общ. Свиленград | ПИ 36110.501.5204 по КККР на с. Капитан Андреево, общ. Свиленград | 1,788 дка | 36110.501.5205  36110.501.9002  36110.501.5203  36110.28.58 | 64 380,00 | 6 438,00 | 270,00 |
| Стопански двор  в строителните граници на  с. Капитан Андреево, общ. Свиленград | ПИ 36110.501.5205 по КККР на с. Капитан Андреево, общ. Свиленград | 2,238 дка | 36110.501.5206  36110.501.9002  36110.501.5204  36110.28.58 | 80 570,00 | 8 057,00 | 270,00 |
| Стопански двор  в строителните граници на  с. Здравец, общ. Димитровград | УПИ XIV, кв. 1  по плана на с. Здравец, общ. Димитровград | 7,452 дка | УПИ XII,  УПИ XIII, УПИ XV,  УПИ XVII, всички в кв.1, от три страни - улици | 49 160,00 | 4 916,00 | 120,00 |

Тръжната процедура, на основание чл.27, ал.8, чл.56з, ал.1 от ППЗСПЗЗ, заповед № РД 46-151/ 12.06.2023 год. на Министъра на земеделието и храните и съгласувани от Министъра на земеделието и храните предложения, обективирани в писма с изх. №№ 66-4330/ 10.11.2023 год. и 66-2764/ 23.11.2023 год. за откриване на тръжна процедура за продажба на имоти частна държавна собственост, незаети със сгради и съоръжения, бивша собственост на заличени организации по § 12 от ПЗР на ЗСПЗЗ, негодни за земеделско ползване и неподлежащи на възстановяване, е открита със заповед № РД-04-117/ 24.11.2023 год. на Директора на ОД „Земеделие“ – Хасково, публикувана във в-к „Марица“, брой 236 (10 246) от 27.11.2023 год., обявена на интернет страницата на Дирекцията и на МЗХ.

Съгласно т.2 от заповед № РД-04-117/ 24.11.2023 год. на Директора на ОД „Земеделие“ – Хасково, право на участие в търга имат физически лица, еднолични търговци и юридически лица, регистрирани по Търговския закон или по Закона за търговския регистър и регистъра на юридическите лица с нестопанска цел.

Съгласно разпоредбата на чл.56к, ал.4 от ППЗСПЗЗ и заповед № РД-04-117/ 24.11.2023 год. на Директора на ОД „Земеделие“ – Хасково, търгът, на който могат да участват всички заинтересовани лица, може да се проведе само при условие че най-малко двама кандидати са подали заявление за участие и са допуснати до участие в търга.

В определения срок за подаване на документи за участие в търга (30 /тридесет/ календарни дни, считано от деня, следващ датата на публикуване на заповедта в местен ежедневник – до 28.12.2023 год. включително) в ОД „Земеделие“ – Хасково е постъпил 1 /един/ брой запечатан плик с ненарушена цялост.

След като констатира, че в Регистъра на подадените оферти/ деловодната система EVENTIS е заведен 1 /един/ брой плик за участие в търга, което е неизпълнение на чл.56к, ал.4 от ППЗСПЗЗ, комисията

РЕШИ:

Не следва да бъде разгледан и допуснат до участие в общ търг с тайно наддаване, в който могат да участват всички заинтересовани лица, за придобиване право на собственост по реда на чл. 27, ал. 8 от ЗСПЗЗ на недвижими имоти - частна държавна собственост, обявен със заповед № РД-04-117/ 24.11.2023 год. на Директора на ОД „Земеделие“ – Хасково, плик с вх. № ПО-03-83/ 22.12.2023 год., тъй като не отговаря на разпоредбата на чл.56к, ал.4 от ППЗСПЗЗ и условията за провеждане на търга, посочени в заповед № РД-04-117/ 24.11.2023 год. на Директора на ОД „Земеделие“ – Хасково.

За ПИ с идентификатори 36110.501.5203, 36110.501.5204 и 36110.501.5205 по КККР на с. Капитан Андреево, общ. Свиленград и за УПИ XIV, кв. 1 по плана на с. Здравец, общ. Димитровград не са определени купувачи.

Имотите следва да се включат в следващи търгове, на които право на участие имат всички заинтересовани лица.

Настоящият протокол се състави в 2/два/ еднообразни екземпляра и ще се обяви на информационното табло в сградата на ОД „Земеделие” – Хасково и ще се публикува на интернет страницата на Дирекцията.

На основание чл.56м, ал.2 от ППЗСПЗЗ в 7-дневен срок от обявяването на протокола (05.01.2024 год.) участниците в търга могат да направят писмени възражения до тръжната комисия.

ТРЪЖНА КОМИСИЯ:

Председател: ......./П/.................... Секретар:......./П/...............

/ Стефка Ковачева/ / Радосвета Демирева /

Членове: ..../П/...................

/ Мария Борисова /